רגישות או אלרגיה למרכיבי מזון מסוימים הן בעיות נפוצות יחסית בחברת האנושית. כולנו מכירים אנשים הרגישים ללקטוז או גלוטן, אנשים אלרגיים לבוטנים וכו’. אולם, רגישויות אלו יכולות להופיע גם אצל חיות המחמד שלנו, וחשוב להכיר את הבעיה על מנת שנוכל להתאים לבעל החיים את המזון המאוזן והבריא לו ביותר. הרגישות הנפוצה ביותר למזון בחיות מחמד היא רגישות לחלבון.
הדרך היחידה לקבוע האם בעל חיים רגיש למזון מסוים היא לערוך “מבחן מזון”: הפסקת מתן המזון הרגיל ושינוי למזון המכיל חלבון יחיד השונה מזה שאכל בעל החיים (למשל, אם הכלב רגיל לאכול מזון המבוסס על עוף, ניתן לתת במקום מזון המבוסס על דגים או בקר וכדומה) או למזון היפואלרגני, המכיל חלבונים סינטטיים שאינם מעוררים תגובה אלרגית.
בשלב הראשון יינתן טיפול בהתאם לסימנים הקליניים הקיימים – תרופות למניעת הקאות ושלשולים, תרופות להורדת גרד וטיפול נגד דלקות אזניים ודלקות עור.